A ciklus elején a legfontosabb ügy, amely megragadta Kennedy figyelmét, az Eisenhower elnök által benyújtott 1957-es Emberi Jogi Törvény volt. Kennedy kijárta, hogy a törvényről részletes név szerinti szavazás döntsön, amelyet sokak véleménye szerint a déli államok demokrata ellenzőivel való megbékélés célja vezetett. Kennedy a Lyndon B. Johnson vezette demokrata többség ellen is szavazott a törvényjavaslat egyik részét támogatván, majd az egész törvényt gyengítő módosító indítványt is megszavazta, amelyekkel a törvény végül átment 1957. szeptemberében. Ugyanebben az évben Kennedy támogatta az algériai erőfeszítéseket, hogy elszakadjanak Franciaországtól. A következő évben a bevándorlási politika kezdte foglalkoztatni a szenátort: A bevándorlók nemzete címmel könyvet írt, amelyben elemezte a bevándorlás jelentőségét az ország történetében, ahogy a bevándorlási törvényhez tett javaslatokat is.